Seun by skool geskok - Maroela Media
'n Skoolseun is in 'n kritieke toestand na 'n hospitaal geneem nadat hy Maandagmiddag by 'n skool in KwaZulu-Natal geskok is.
Russel Meiring, woordvoerder van ER24, het gesê die voorval het by 'n skool in Westville, buite Durban, plaasgevind.
"Paramedici is na die skool ontbied waar hulle die seun, vermoedelik 15 jaar oud, in die klaskamer aangetref het. Van die klasmaats het vermoedelik met soort van 'n transformator gespeel toe die toestel die seun geskok het," het Meiring gesê.
Die seun het ernstige brandwonde aan sy bors en hande opgedoen. Hy is op die toneel behandel en in 'n kritieke toestand na die St. Augustine-hospitaal geneem vir verdere behandeling.
Die provinsiale departement van onderwys ondersoek die voorval.
Elektrisiteit is gevaarlik! Moenie daarmee speel nie.
Waar was die onderwyser? Dit klink na `n step-up/step-down transformator, wat soms in wetenskap klasse behandel word.
Waar was die onderwyser?
Hy het 'n rook breek gevat
Was seker Maar net geval van "boys will be boys" wat buite hulle beheer geraak het…..
Jong, ek was in n tegniese skool, en in elektronika klas moes ons stroombane bou, maar as jy n kapasitor reg koppel met die battery dan blaas hy op en ontplof na n paar sekondes, was natuurlik skreeu snaaks vir sommiges maar baie gevaarlik
Gekarring aan iets waaraan hulle nie moes nie (nuuskierig), sonder toesig = ongeluk .
Was dit hierdie keer nie die onskuldige nuuskierigheid van 'n klomp jong kinders om "wetenskaplikes" te probeer speel nie?
Wat nie joune is nie, los jy uit, soos ek verstaan was hulle oud genoeg om te weet daar kan moeilikheid kom of is ek nou verkeerd?
Kinders het maar net nie ore nie… dis tragies dat dit in so n tragedie ontaard…. Ek wil nie in vandag se tyd n Onnie wees nie…
Dis tragies….. Ongelukkig sal daar altyd moeilikheidmakers in die klaskamers wees, en die onderwysers se hande is afgekap met die wet van vandag op dissipline. Wat doen mens?